**Runa Vikestad** (født 13. august 1984) er en norsk tidligere fotballspiller fra Finnsnes i Troms. 

Vikestad ble født i Finnsnes, men vokste opp på Senja, der hun spilte på guttelaget fra hun var fem til hun ble 16. Deretter dro hun til Fløya Tromsø i 2001. Som Fløyaspiller var Vikestad med på opprykk med laget i 2002-sesongen, en overraskende femteplass i påfølgende sesong og to bronser i 2004- og 2005-sesongen. I 2004 debuterte Vikestad på landslaget, og har vært ut og inn av landslaget med jevne mellomrom. 

Etter avsluttet sesong 2005 flyttet Vikestad til Danmark og Fortuna Hjørring. Der ble hun cupmester i første forsøk, men ellers ble det en samling sølvmedaljer, med to seriesølv og et cupsølv. I 2007 flyttet Runa Vikestad tilbake til Norge og til Kolbotn Fotball Kvinner. Hun gjorde en god innsats, og hennes innsats i sin første sesong tilbake i Norge speilet første sesong i Danmark, med seriesølv og cupgull. I 2008 debuterte hun på landslaget i Kypros mot England. Der spilte hun fast til og med Algarve cup i mars, men holdt stort sett benken varm resten av året, da Marit Fiane Christensen og Ane Stangeland Horpestad dominerte. I serien spilte hun ofte for Kolbotn, men laget greide ikke å oppnå bedre enn en fjerdeplass. I 2009-sesongen fikk hun skryt og ble kalt inn på landslaget til EM, noe Vikestad selv ble overrasket over. Paradoksalt nok hadde hun imidlertid ingen landskamper for Norge i 2009. Runa Vikestad ble imidlertid en av de viktigste spillerne på et svært ungt og fornyet Kolbotn-lag som under Dan Eggen tok en sterk bronse samme år etter å ha knivet om gullet fram til de tre siste serierundene.

I 2010 var Vikestad fortsatt Kolbotn-spiller og fortsatt viktig for Kolbotns bronse. I motsetning til i 2009 var det nå enda mer reduserte Kolbotn-laget aldri i gull- eller sølvstriden. For Vikestad ble det imidlertid et gjensyn med landslaget da hun spilte en treningskamp mot Canada. Det gikk bra nok til at hun fikk fornyet tillit hos landslagstrener Eli Landsem. Vikestad spilte også da den viktige bortekampen mot Nederland som avgjorde gruppespillet. Vikestad scoret sitt per februar 2012 eneste landslagsmål i den kampen og var sterkt delaktig i at Norge spilte uavgjort og dermed kunne avgjøre på egen hånd.

Vikestad fortsatte under Eggen også i 2011, og tok sin og Kolbotns tredje bronse på rad. Vikestad ble også tatt ut til VM i Tyskland, men hun spilte ingen kamper bortsett fra en treningskamp før VM begynte. Etter VM fikk ikke Vikestad tillit av Landsem.

I de siste siste sesongene har Vikestad vært blant de første til å fornye kontrakten med Kolbotn på tross av et stort fall av profiler fra klubben, og hun er den eneste gjenværende landslagsspilleren fra EM i 2009 som fortsatt spiller for Kolbotn. 

Hun spilte i Kolbotn ut 2012, fortsatte så i Røa Dynamite Girls 2013–14 og i 2017.

Referanser
----------

1. ↑  Kolbotns egne referater Arkivert 11. oktober 2010 hos Wayback Machine. (avsluttet sesong 2009)
2. ↑  fmag.no Arkivert 2. juli 2015 hos Wayback Machine.
3. ↑  Overrasket Vikestad[*død lenke*]

Eksterne lenker
---------------

* (en) Runa Vikestad – FIFA Rediger på Wikidata

* (en) Runa Vikestad – UEFA Rediger på Wikidata

* (en) Runa Vikestad – Soccerway Rediger på Wikidata

* (no) Runa Vikestad – Norges Fotballforbund Rediger på Wikidata

* (de) Runa Vikestad – Soccerdonna Rediger på Wikidata

* (en) Runa Vikestad – FBref Rediger på Wikidata
* (en) Runa Vikestad på UEFAs offisielle hjemmeside

  


| * v
* d
* r
Norges tropp – EM i fotball for kvinner 2009 |
| --- |
| 
* 1 Hjelmseth
* 2 Akerhaugen
* 3 Skammelsrud Lund
* 4 Stensland
* 5 Giske
* 6 Huse
* 7 Rønning
* 8 Gulbrandsen
* 9 Herlovsen
* 10 Wiik
* 11 Larsen Kaurin
* 12 Knutsen
* 13 Nilsen
* 14 Sandvei
* 15 Gardsjord
* 16 Thorsnes
* 17 Mjelde
* 18 Vikestad
* 19 Isaksen
* 20 Lie
* 21 Storløkken
* 22 Pedersen
* Landslagstrener: Berntsen

 | Flagget til Norge |

| * v
* d
* r
Norges tropp – VM i fotball for kvinner 2011 |
| --- |
| 
* 1 Hjelmseth
* 2 Berge
* 3 Mjelde
* 4 Stensland
* 5 Skammelsrud Lund
* 6 Hegland
* 7 Rønning
* 8 Vikestad
* 9 Herlovsen
* 10 Pedersen
* 11 Larsen Kaurin
* 12 Skarbø
* 13 Giske
* 14 Tofte Ims
* 15 Gardsjord
* 16 Thorsnes
* 17 Mykjåland
* 18 Knutsen
* 19 Haavi
* 20 Ryland
* 21 Knutsen
* Landslagstrener: Landsem

 | Flagget til Norge |

|  |  |
| --- | --- |
| Oppslagsverk/autoritetsdata | Prabook
 |